Som svar til ZE S.

Kører BMW i3 -en model fra 2015. Den har en 18kWh kapacitet men er desuden plug-in hybrid. 90 % af alle turene køres på ren el. Bor på landet men har kun 13 km til byen og min ene arbejdsplads. Den anden, hvor jeg arbejder 1 gang ugentligt er der 110 km til. Den tur klarer jeg om vinteren kun halvvejs på el. Så det bliver ugentligt til et benzinforbrug på 6 liter. Skal vi til lufthavn i Billund eller Kastrup og retur koster det ca. 12 liter.
Jeg synes at hybrid er godt, når jeg selv vælger, hvornår oplade-motoren skal slås til (kender en, som havde en Toyota-hybrid, hvor den automatisk blev slået til, når han kørte over 50 km/t - det var ikke smart). Ville selvfølgelig helst køre på ren el altid, men er tilfreds med en rækkevidde på 270 km med en tankfuld (=8 liter) benzin + batteri, især fordi mit kørselsbehov i 6 ud af 7 dage ugentligt er væsentligt < 100 km/ dag. Det er sjovt at have en 165 Hp motor og den har præsteret at accelerere hurtigere end en Tesla - måske fordi bilen ikke er så tung.